Diari Oficial de la Generalitat Valenciana


Sumari del DOGV 4905, del 17-12-2004 (2004/12603)

RESOLUCIÓ de 27 de setembre de 2004, del director general de Planificació i Ordenació Territorial, per la qual s'esmenen les deficiències a què es refereix l'Acord de la Comissió Territorial d'Urbanisme de 5 de desembre de 2003 i es declara definitivament aprovada l'homologació i el pla de reforma interior de la unitat d'execució Sant Vicent Ferrer, partida dels Desemparats d'Alboraya.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4905

Data del DOGV
:   17-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/12104


Data del document
:   27-09-2004

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Alboraia
    * pla d'urbanisme

RESOLUCIÓ de 27 de setembre de 2004, del director general de Planificació i Ordenació Territorial, per la qual s'esmenen les deficiències a què es refereix l'Acord de la Comissió Territorial d'Urbanisme de 5 de desembre de 2003 i es declara definitivament aprovada l'homologació i el pla de reforma interior de la unitat d'execució Sant Vicent Ferrer, partida dels Desemparats d'Alboraya. [2004/F12572]
  
Després d'esmenar-se les deficiències a què es refereix l'Acord de la Comissió Territorial d'Urbanisme de 5 de desembre de 2003 relatiu a l'homologació i el pla de reforma interior de la unitat d'execució Sant Vicent Ferrer, partida dels Desemparats d'Alboraya, i de conformitat amb allò que ha ordenat la resolució del director general de Planificació i Ordenació Territorial de data 15 de setembre de 2004 per la qual es declara definitivament aprovada aquesta homologació, es publica l'esmentat acord:
  
«La Comissió Territorial d'Urbanisme de València, en sessió celebrada el 5 de desembre de 2003, va adoptar l'acord següent:
  
Vist l'expedient remés per l'Ajuntament d'Alboraya, referit a l'homologació i el pla de reforma interior de la unitat d'execució Sant Vicent Ferrer, partida dels Desemparats del sòl urbà del Pla General d'Ordenació Urbana del municipi, i de conformitat amb els següents:
  
Antecedents
  
Primer
  
Per la Resolució del regidor delegat d'Urbanisme de data 21 de gener de 2003 es va acordar el sotmetiment a informació pública de la documentació, i es va realitzar la publicació en el Diari Oficial de la Generalitat Valenciana de data 24 de febrer de 2003.
  
En data 24 d'abril de 2003 el Ple municipal aprova provisionalment l'homologació modificativa, el pla de reforma interior, el programa d'actuació integrada i adjudica provisionalment l'execució de l'actuació a l'Agrupació d'Interés Urbanístic Sant Vicent Partida dels Desemparats.
  
Segon
  
El projecte consta de:
  
- Homologació, que inclou memòria, plànols d'informació i plànols d'ordenació.
  
- Pla de reforma interior, que inclou memòria, plànols d'informació i plànols d'ordenació.
  
Tercer
  
L'objecte del projecte és la delimitació d'una unitat d'execució discontínua i la seua urbanització conjunta per a dotar les parcel·les incloses en l'àmbit de la condició de solar, tot això a iniciativa dels mateixos propietaris de la zona.
  
Les determinacions relatives a edificabilitats es mantenen respecte d'allò que s'ha indicat en el pla general.
  
Quart
  
Durant la tramitació s'ha sol·licitat informe al Servei de Vies i Obres de la Diputació de València, com també a l'Ajuntament de València.
  
En data 25 de novembre de 2003 s'emet un informe del Servei de Vies i Obres de la Diputació de València on es condiciona l'obertura del nou carrer per on s'accedeix des de l'actuació a la carretera VV-7002 que es geometritze l'embocadura amb aquesta carretera complint amb totes les garanties de seguretat vial imposades per l'administració titular de la via.
  
Cinqué
  
Alboraya compta amb un Pla General d'Ordenació Urbana aprovat definitivament pel conseller d'Obres Públiques, Urbanisme i Transports en data 7 de maig de 1991.
  
Sisé
  
La Comissió Informativa de la Comissió Territorial d'Urbanisme de València, en sessió celebrada el 2 de desembre de 2003, va emetre un informe relatiu al projecte que ens ocupa, complint així allò que es preceptua en l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, conforme al que establix l'article 52, en relació amb la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i en el punt III de la Instrucció de Planejament 1/1996, sobre l'homologació de plans d'urbanisme a l'esmentada llei.
  
Falta la justificació de l'anunci del període d'informació pública en un diari d'àmplia difusió a la localitat.
  
Segon
  
La documentació està completa a l'efecte del compliment d'allò que es preceptua en els articles 27 i 28 de la Llei Reguladora de l'Activitat Urbanística i en la Instrucció de Planejament 1/1996, sobre l'homologació de plans d'urbanisme a la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Tercer
  
El resum numèric de l'actuació és el següent:
  
Sector PRI
  
????????????????????????-
  
Classificació Urbà
  
Qualificació Residencial
  
Superfície total 7.015,33 m²
  
????????????????????????-
  
Edificabilitat bruta 1,931 m²/m² 13.546,60m²t
  
????????????????????????-
  
Quart
  
Les determinacions del present expedient s'entenen acceptables des del punt de vista urbanístic respecte de la política territorial i urbanística de la Generalitat Valenciana.
  
Cinqué
  
La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva de les homologacions i plans parcials de municipis de menys de 50.000 habitants, de conformitat amb el que disposa la disposició transitòria primera, punt 3, i l'article 54.2.B) de la Llei Reguladora de l'Activitat Urbanística, en relació amb l'article 10.a) del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que antecedeix, la Comissió Territorial d'Urbanisme, en sessió celebrada el 5 de desembre de 2003, acorda:
  
Supeditar l'aprovació definitiva del document de l'homologació amb pla de reforma interior de la unitat d'execució Camí Vell de Tavernes del Pla General d'Ordenació Urbana d'Alboraya a:
  
- La presentació de la justificació de l'anunci de l'acord d'informació pública en un diari d'àmplia difusió a la localitat.
  
- La presentació de pla de geometrització de l'embocadura del carrer perimetral de l'actuació amb la carretera VV-7002.
  
Una vegada esmenats aquests aspectes per l'Ajuntament d'Alboraya, procedirà que aquest done compte d'això al president d'aquesta comissió, que queda facultat a l'empara de l'article 9.b) del Decret 201/2003 de 3 d'octubre, del Consell de la Generalitat, perquè ordene la publicació de l'acord d'aprovació definitiva en el butlletí oficial sense necessitat de nou acord d'aquesta comissió a què haurà d'informar posteriorment d'allò que actua.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i l'article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Tot això sense perjudici que es puga exercir qualsevol altre recurs o acció que estime oportú.»
  
Amb data 9 d'agost de 2004 els serveis tècnics del Servei Territorial de Planificació i Ordenació Territorial examinen la documentació presentada per l'Ajuntament d'Alboraya l'1 de juliol de 2004 i s'informa favorablement sobre aquesta, es considera acomplit l'acord de la Comissió Territorial d'Urbanisme de València de data 5 de desembre de 2003.
  
Vistos la legislació urbanística aplicable, com també la Llei de Règim Jurídic de les Administracions Públiques i del Procediment Administratiu Comú i la resta de preceptes de concordant aplicació, el director general de Planificació i Ordenació Territorial considera aprovada definitivament l'homologació i el pla de reforma interior de la unitat d'execució Sant Vicent Ferrer, partida dels Desemparats d'Alboraya.
  
Contra la present resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i l'article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Tot això sense perjudici que es puga exercir qualsevol altre recurs o acció que estime oportú.
  
València, 27 de setembre de 2004- El director general de Planificació i Ordenació Territorial: Pedro Grimalt Ibars.